Uitdrukking: Die sieke dra die gesondeJaco Strauss se Jakkals en Wolf-kuns vir die reeks wat deur Lapa Uitgewers uitgegee is (Foto: strauss-art.com) Uitdrukking: Die sieke dra die gesonde Betekenis: Die minderbevoorregte help die bevoorregte Waar kom dit vandaan? Ontleen aan ŉ dierefabel van Jakkals en Wolf. Dié twee sluip ŉ skaapkraal binne deur die skuiwergat en begin skape vreet. Jakkals gaan kyk kort-kort of hy nog dun genoeg is om uit te kom. Toe dit knap gaan, beur hy deur en skree: “Boer! Boer! Wolf is in jou kraal!” en hy hardloop weg. Wolf is te dikgevreet en die boer se honde byt hom amper dood. Toe hy uiteindelik bykom, struikel hy aan huis toe en kry vir Jakkals wat maak of hy siek is van die slae wat Boer hom sou gegee het. Op sy gesmeek willig Wolf uiteindelik in om Jakkals te dra, al is hy self so ellendig. Jakkals sing saggies: “Die sieke dra die gesonde.”